ಸೋಮವಾರ ರಾಣಿ ಚನ್ನಮ್ಮ ವಿವಿಯ 8 ನೇ ಘಟಿಕೋತ್ಸವ: ಪ್ರೊ ಎಂ. ರಾಮಚಂದ್ರಗೌಡ ಬೆಳಗಾವಿ : ಬೆಳಗಾವಿಯ ರಾಣಿ ಚನ್ನಮ್ಮ ವಿಶ್ವವಿದ್ಯಾಲಯದ 8 ನೇ ಘಟಿಕೋತ್ಸವ ಸೋಮವಾರ ಅ. 5 ರಂದು ಸುವರ್ಣ ಸೌಧದ ನೆಲಮಹಡಿಯಲ್ಲಿ ಜರುಗಲ್ಲಿದೆ ಎಂದು ಕುಲಪತಿ ಪ್ರೊ. ಎಂ. ರಾಮಚಂದ್ರಗೌಡ ಮಾಹಿತಿ ನೀಡಿದರು. ಶನಿವಾರ ವಾರ್ತಾ ಭವನದಲ್ಲಿ ಸುದ್ದಿಗೋಷ್ಠಿಯಲ್ಲಿ ಮಾತನಾಡಿದ ಅವರು ಕೋವಿಡ್ 19 ಸಾಂಕ್ರಾಮಿಕ ಹಿನ್ನಲೆಯಲ್ಲಿ ಸರಳವಾಗಿ ಸುವರ್ಣ ಸೌಧದದಲ್ಲಿ ಘಟಿಕೋತ್ಸವ ನಡೆಯಲ್ಲಿದೆ. ಘಟಿಕೋತ್ಸವ ಕಾರ್ಯಕ್ರಮದ ಅಧ್ಯಕ್ಷತೆ ರಾಜ್ಯಪಾಲರು ಹಾಗೂ ರಾಜ್ಯದ ವಿಶ್ವವಿದ್ಯಾಲಯದ ಕುಲಾಧಿಪತಿಗಳಾದ ಘನವೆತ್ತ ವಜುಭಾಯಿವಾಲಾ, ಉನ್ನತ ಶಿಕ್ಷಣ ಇಲಾಖೆಯ ಸಚಿವರಾದ ಡಾ. ಸಿ. ಎನ್ ಅಶ್ವಥನಾರಾಯಣ, ನ್ಯಾಕ ನಿರ್ದೇಶಕರಾದ ಪ್ರೊ ಎಸ್ . ಸಿ ಶರ್ಮ ಭಾಗವಹಿಸಲಿದ್ದಾರೆ. ಸದರಿ ಘಟಿಕೋತ್ಸವದಲ್ಲಿ 11 ಸುವರ್ಣ ಪದಕ ಸ್ನಾತಕ ತರಗತಿಗಳಿಗೆ, 22 ಸುವರ್ಣ ಪದಕಗಳು ಸ್ನಾತಕೋತ್ತರ ತರಗತಿಗಳಿಗೆ ನೀಡಲಾಗುವುದು. 4 ವಿಷಯಗಳಲ್ಲಿ ಅತ್ಯುತ್ತಮ ಅಂಕಗಳನ್ನು ಪಡೆದ ವಿದ್ಯಾರ್ಥಿಗಳಿಗೆ ಪ್ರಾಯೋಜಿತ ಪದಕಗಳೊಂದಿಗೆ 79 ಪಿಎಚ್.ಡಿ ಪದವಿಗಳನ್ನು ಮುಖ್ಯ ವೇದಿಕೆಯಲ್ಲಿ ನೀಡಲಾಗುವುದು ಎಂದು ಹೇಳಿದರು. ಪ್ರಸಕ್ತ ಘಟಿಕೋತ್ಸವದಲ್ಲಿ ಗೋವಿಂದರಾಜ್, ಪದ್ಮಶ್ರೀ ಪುರಸ್ಕೃತ ಮೋಹನದಾಸ ಪೈ ಹಾಗೂ ಶ್ರೀಮನ್ ಮಹಾರಾಜ್ ನಿರಂಜನ ಜಗದ್ಗುರು ರಾಜಯೋಗೀಂದ್ರ ಮಹಾಸ್ವಾಮಿಗಳಿಗೆ ಗೌರವ ಡಾಕ್ಟರೇಟ್ ಪದವಿಯನ್ನು ಪ್ರಧಾನ ಮಾಡಲಾಗುವುದು ಎಂದರು. ಸುದ್ದಿಗೋಷ್ಠಿಯಲ್ಲಿ ಕುಲಸಚಿವರು ಡಾ. ಬಸವರಾಜ ಪದ್ಮಸಾಲಿ, ಮೌಲ್ಯಮಾಪನ ಕುಲಸಚಿವರು ಡಾ. ಎಂ.ಎಸ್.ಹುರಕಡ್ಲಿ, ಹಣಕಾಸು ಅಧಿಕಾರಿ ಡಾ. ಡಿ.ಎನ್.ಪಾಟೀಲ ಸೇರಿದಂತೆ ಅನೇಕರು ಉಪಸ್ಥಿತರಿದ್ದರು.